Σαλάτα Al Aswad (σουδανική μελιτζανοσαλάτα)
Μια ελαφρά σκορδάτη μελιτζανοσαλάτα με τηγανητές μελιτζάνες και φυστικοβούτυρο.
1 κιλό μελιτζάνες, κομμένες σε μεσαίους κύβους, χυμός από 1 μεγάλο λεμόνι , 2 σκελίδες σκόρδου, ψιλοκομμένες, 2 κουτ. σούπας φυστικοβούτυρο (χωρίς ζάχαρη) , 1 κουτ. σούπας πελτές ντομάτας, 1 κουτ. σούπας γιαούρτι , 1 κουτ. γλυκού κύμινο, ηλιέλαιο για τηγάνισμα , αλάτι, φρεσκοτριμμένο πιπέρι
Για την σαλάτα Al Aswad (σουδανική μελιτζανοσαλάτα), αλατίζουμε τις μελιτζάνες και τις αφήνουμε για 10-15 λεπτά σε ένα σουρωτό, να ξεπικρίσουν. Σε ένα μεγάλο τηγάνι με μπόλικο λάδι τις τηγανίζουμε μέχρι να χρυσαφίσουν. Τις βγάζουμε με τρυπητή κουτάλα και τις αφήνουμε να στραγγίξουν πάνω σε απορροφητικό χαρτί κουζίνας. Σε μια καθαρή κατσαρόλα που τοποθετούμε σε μέτρια φωτιά βάζουμε το φυστικοβούτυρο, το σκόρδο, το κύμινο, το αλάτι, το πιπέρι και 2-3 κουτ. σούπας νερό. Προσθέτουμε το γιαούρτι, τον πελτέ και τον χυμό λεμονιού και αφήνουμε τα υλικά να μαγειρευτούν για 5 λεπτά.Τέλος, προσθέτουμε τις τηγανισμένες μελιτζάνες και ανακατεύουμε. 
Μελιτζάνες,Ντομάτα